**PAMOKOS PLANAS**

**Pamokos tema:** Sausio 13-oji ir Televizijos bokštas

**Istorijos bendroji programa. Pagrindinis ugdymas.** Praeitis, dabartis ir istorijos mokslas.Kelias į nepriklausomybę ir Lietuvos Respublika XX-XXI amžiuje.

**Tikslas:** Skatinti domėjimąsi savo gyvenamosios vietos istorija, patriotiškumo ugdymas

**Uždaviniai:**

* tyrinėti savo gyvenamosios vietovės praeitį;
* remiantis pamokos metu surinkta informacija, pateikti temos iliustraciją

**Kompetencijos**: Pažinimo, kūrybiškumo, skaitmeninė bei komunikavimo, pilietiškumo.

**Priemonės:** Užduočių lapai, rašikliai.

**Vertinimas**: Mokytojas vertina kaupiamuoju vertinimu.

**Metodai:** „Minčių lietus“, grupinis darbas, klausimai-atsakymai, diskusija.

**Vieta:** TV bokšto konferencijų salė

**Klasė:** 5-8 klasė.

**Trukmė:** nuo 45 min. iki valandos

**Veiklos:**

|  |  |
| --- | --- |
| **PAMOKOS EIGA** | |
| **I. Įvadas.** | Pamoka prasideda TV bokšto konferencijų salėje. Mokytojas pristato pamokos temą bei uždavinius. “Minčių lietaus” pagalba išsiaiškina, ką vaikai vadina Lietuvos gimtadieniu, ką galvoja apie laisvę. |
| **II. Veiklos.** | Mokiniai suskirstomi į 4-5 grupeles (priklausomai nuo mokinių skaičiaus).   1. Pristatoma, kokius politinius ir ekonominius iššūkius išgyvena Lietuva sausio 13-osios išvakarėse. 2. Diskusija. „Ar šiandien Lietuva išgyvena nepriteklių?“ 3. Pristatoma sausio 13-osios statistika. 4. Diskusija. „Kiek galėčiau paaukoti dėl savo Tėvynės?“ 5. Interviu ištraukos su E.Bučelyte peržiūra ir aptarimas. 6. Žuvusieji. Ne tik pavardės, bet ir už jų slypintys gyvenimai. 7. Darbas grupėse. Diskusija “Jei turėčiau galimybę šiandien kreiptis į sausio 13-osios Didvyrius, ką jiems pasakyčiau? 8. Romo Lileikio dainos „Imk mano ranką, brolau“ perklausa, fiksuojant ir užrašant kurie dainos žodžiai tiktų temai apie laisvę, kovą už laisvę išreikšti. |
| **III. Baigiamoji dalis.** | Refleksija. Pagal skaidrėje pateiktą pavyzdį pratęsti žodžių grandinėlę, ir pasidalinti savo grandinėle su šalia sėdinčiu.  Namų darbas. Attkurti sausio 13-osios aukų atminties įamžinimo vietą popieriaus lape, pateikti dailės mokytojai/mokytojui vertinimui. |

.